rlitschk/wikidir huggingface dataset:
Mit Wiahlscher, Wiahlischer (Sidtiroul) óder Wualtschker (Karntn) (Talpa europaea, dt. Maulwurf) isch an Insektnfrésser gmoant, der in der Ertn wiahlt und in die Wiesen Erdhaifn måcht. Der Wialscher gheart nét zu die Någer, wia z. B. die Mais. Er isch zoologisch eander mitn Igl vewåndt. Der Wiahlscher sigg nét guat, weil sel unter der Ertn aa net so wichtig isch; derfir riacht er guat. Die vordern Fiaß sein zun Gråbm spezialisiert. Die Herkunft van Wort låsst sich leicht ausn Zeitwort „wiahln“ erklern. Boris Kryštufek und Masaharu Motokawa: Talpidae (Moles, Desmans, Star-nosed Moles and Shrew Moles). In: Don E. Wilson und Russell A. Mittermeier (Hrsg.): Handbook of the Mammals of the World. Volume 8: Insectivores, Sloths, Colugos. Lynx Edicions, Barcelona 2018, S. 552–620 (S. 613–614) ISBN 978-84-16728-08-4 Ronald M. Nowak: Walker's Mammals of the World. 2 Bände. 6. Auflage. The Johns Hopkins University Press, Baltimore MD 1999, ISBN 0-8018-5789-9. Don E. Wilson und DeeAnn M. Reeder (Hrsg.): Mammal Species of the World. A taxonomic and geographic Reference. 2 Bände. 3. Auflage. The Johns Hopkins University Press, Baltimore MD 2005, ISBN 0-8018-8221-4 Günter R. Witte: Der Maulwurf. Talpa europaea. Die Neue Brehm-Bücherei Band 637, Westarp Wissenschaften, Magdeburg 1997, ISBN 3-89432-870-3 Commons: Europäischer
Giftnudl moant an boshoftn Menschn (engl.: spitfire). Vor oim Weiwaleit wern so obqualifiziert (engl. vixen, dt.: Zimtzicke). A Giftnudl is owa ned duach und duach negativ, sundan hod a zeame Momente. De Steigarungsstufn vo da Giftnudl is de Giftspritzn, mit dea wos neamd wos zdoan ham wui. Giftnudl ko ma owa a zu ana Zigarettn sogn (englisch: cancer tube). Zan Beispui: "Kimm rauch ma no a Giftnudl, is eh scho wurscht." Bixlmadam Schixn Martin Bolle, Markus Keller, Ono Mothwurf: ZEFIX! Der Bayrische Fluch- und Schimpfkalender 2011. Süddeutsche Zeitung Edition (vaständlichs Boarisch ohne Sondazeichn)
Oachekaas oda aa Zipfekaas is a weißer bis heigeiber Schlotz. Des Smegma praeputii vo am Mo, auf preißisch a Vorhauttalg gnannt, is a Gmisch vo dem Talg vo da Vorhautdrisn und dem Zelldetritus vo da Eichelepithel und Bakterien. Außadem kennan Urin- und Spermarest a da drinna sei. Oachekaas buid si beim Mo zwischen da Vorhaut und da Oache vom Zipfe. Des Smegma clitoridis vo am Weib is aus dem Schlotz vo de kloana Schamlippen, dem Zelldetritus vo dem Epithels und Bakterien. Des buid si in dene Hautfoiten vo da Fud. Wenn ma an Oachekaas scho seng ko, dann wascht ma si ned gscheid. Vo de Bakterien ko des Zeig a gscheid stinga. Wenn a Mo a zu enge Vorhaut hot, dann foit des Waschen schwara. So kenna de Bakterien an Oachekaas zersetzen und des zu Entzündungen kemma und gfahrlich wern. Manche Doktoren sogn sogar, dass a Beschneidung besser is bei sowas, aba viele meinen a ned. Wenn ma si de Vorhaut wegschneidn lässt, muss ma si imma no waschn. Smegma In: Roche Lexikon Medizin, 5. Auflage, Urban & Fischer 2003. Volltext (Memento des Originals [1] vom 13. Nóvémber 2013 im Internet Archive) Info: Der Archivlink wurde automatisch eingesetzt und noch
Israel ben Patachia Isserlein (aa: Isserlin; * 1390 in Regnschburg; † 1460 in Weana Neistod) woa da bedeitandste deitsche Rabbiner vom 15. Joahundat. Duach eam is Weana Neistod zum Zentrum vo da jidischn Geleasaumkeit wuan. Sei Voda is friah gstoam, deshoib is a vo Regnschburg noch Weana Neistod kumma. 1421 is sei Onkl und sei Muada ba da „Weana Geserah“, da Judnvafoigung in Wean umbrocht wuan. Da Isserlein is hauptsächlich bekaunt ois Autor vo Terumat haDeschen, ana Saumlung vo sog. Responsen mit 354 Obschnittn, wos Gematria an numerischn Weat vom Wuat „Deschen“ (Hebräisch: דשן) entspricht. Außadem hod a Ealaitarungen zan Bibekommentar vom Raschi gschriem. Weidas hod a Pesakim u-kethahim (267 Entwscheidungen) vafosst, wos vua oim ums Eherecht geht. Encyclopedia Judaica, Band 9, S. 1080-1081. Solomon Schechter, Louis Ginzberg: Isserlein (Isserlin), Israel Ben Pethahiah Ashkenazi in der Jewish Encyclopedia 1901–1906 (englisch)
Schixn , aa Schicks, is a Schimpfwort und moant a Flitschal oda Schlampm. A Schixn is oisdann a jungs Deandl, wos grej gschminkt, aufroazend ozogn und freizigig is. Schixn is in da Bedeitung owa ned so obweatand wia Flitschal oda Schlampm. Heit is oft ironisch gmoant und hod nacha koan Schimpfwortcharakta mehr. Schixn kimmt ausn Jiddischn (שיקסע schikse f, שיקסעס schikses pl vo Hebräisch šeqeẓ, „Unreins, Obschei“). Im jiddischn Sprochbrauch is „Schickse“ a Bezeichnung fir a nedjidisches, gojisches Deandl.. De Obwertung is dadurch entstandn, dass a "orthodoxa" Jud nur a jidischs Deandl heiratn hod derfn. Mit ana Schixn hod ma zwor ausgeh derfn, owa wos "Ernsthofts" is ned in Frog kema. Voiksetymologisch und daher foisch is de Herleitung vo "schick" ('chic'). A Schixn warad nacha a Deandl, des wo si iwatriebm schick aufmocht. Wei Schixn friara aa a obfällige Bezeichnung fia Deanstmadl wor, gibts aa no a voiksetymologische Obleitung vo „Schick se“, des wo moant, ma schickt s Deanstmadl gern, um lästige Botngäng z macha. Bixlmadam Giftnudl Martin Bolle, Markus Keller, Ono Mothwurf: ZEFIX!, 2011 Ringseis' Bayerisches Wörterbuch, Dachau, 2. Auflog, 2006. S.200 Ludwig Zehetner: Bairisches Deutsch, edition vulpes, Regnschburg, Neiauflog, 2005. S.135 Wolfgang Teuschl: Wiener Dialekt Lexikon, 3. iwaorb.
WikiLeaks (aa Wikileaks, englisch leaks ‚Lecks‘, ‚Lecha‘, ‚undichte Stejn‘) is a Netzportal, af dem Dokumente anonym vaeffentlicht wean, de wo duach Gheimhoitung ois Vaschlussoch, Vatraulichkeit, Zensur oda af sunstige Weis in eanara Zuagänglichkeit eigschränkt san. De Dokumente ham bislang imma a gross Interesse in da Effenlichkeit bewiakt und za kontroversn Diskussiona gfiat. Des Projekt gibt o, dena zua Seitn steh z woin, "die unethisches Verhalten in ihren eigenen Regierungen und Unternehmen enthüllen wollen." Dazua is noch eignan Ogom a System "für die massenweise und nicht auf den Absender zurückzuführende Veröffentlichung von geheimen Informationen und Analysen gschoffa worn. Da Grundgedankn vo WikiLeaks is de Idee vom frein Zuagang za Informationa, de wo effentliche Oglegnheitn betreffa. Damit wean friare Projekte zua Feadarung vo Informationsfreiheit wia zan Beispui Cryptome oda CL-Netz weidagfiat. Da Nama vom Projekt geht drauf zruck, dass zeitweise die Kommentiarung vo vaeffentlichtn Inhoidn in am Wiki beorwat wean hod kena, wos heit owa nimma meglich is. Da englische Begriff 'leaks' steht fia ‚Lecks‘, ‚Lecha‘ oda ‚undichte Stejn‘ und vaweist af de Dokumente, de wo ned zua Vaeffentlichung bstimmt gwen san. Da Historika Karl Schlögel hod drauf higwiesen, dass de Bolschewiki und de USA nochn easchtn Wejdkriag an Kampf gegn de
Méndl isch oanerseits die Pezeichnung firn Méndlpåss unt die Gégnt drum umer; åndrerseits wert as gånze Gepirge als Méndlgepirge (Méndlkåmm) pezeichnt. As Méndlgepirge isch af der Grénz zwischnen Sidwestn va Sidtiról unt der Nåchpårprovinz Trentino. As roacht van Gåmpmpåss (óberhålb va Lana) in Nórdn pis nåch Mezzocorona (Krónmetz) in Sidn unt isch pa die 35 km lång. In Westn liegg der Oansberg, in Óstn as Étschtål unt as Iberétsch. Der heachste Perg isch der Roen (italienisch: Monte Roen) mit 2116 m. As Gepirge pesteaht aus Dolomitstoan unt isch zugleich mit die Dolomitn durch Åplågrungen in Mér entståntn. Der tieafste Einschnitt in Méndlgepirge isch der Méndlpåss af 1365 m. Då fiahrt seit 1884 die Verpindungsstråßn zwischn Eppan unt Oansberg durch, dé Énde van 19. Jåhrhundert paut gwórtn isch. A påår Jåhr spéter isch die Ståntsoalpåhn (Méndlpåhn) va Kåltern afn Påss aufi paut gwórtn.
Matthias Alban is oaner va die pekånntigstn Tiróler Geign- unt Lautnpauer. Taft isch er 1634 in Kåltern gwórtn, gstórbm isch er 1712 in Poazn. Méglicherweis isch er der Schialer van Tiróler Geignpauer Jakob Stainer gwésn. Der pekånnte italienische Musiker Archangelo Corelli håt gern af seine Instruménte gspielt. Zwoa va seine Puabm, Michael unt Josef, sein aa Geignpauer gwésn, der Michael in Graz unt der Josef in Poazn. An Énkl håt aa in gleichn Peruaf weiter gmåcht. Julia Kofler: Mathias Alban - Khunstreicher Geigen- und Lautenbauer. Diplomarbeit. Mozarteum Salzburg 1998.
Der Peter Paul Morandell isch a Tiróler Vólks- unt Låntschåftsmåler gwésn. Gepórn 1901 in Pózn, dés dåmåls éstreichisch gwésn isch, als Suhn van an Póstangstélltn. Als Kint håt er sich schón fir Målerei intressiert, håt nacher die Schualn in Pózn unt Róm psuacht. 1940 isch er nach Innschprugg ausgwåndert, wó er 1992 gstórbm isch. Er håt gern groaße Pilder gmåln va Låntschåftn unt van Pauernlébm. Er isch aa gern umanåndergroast. Karl Plunger: Peter Paul Morandell; Verlagsanstalt Athesia Bozen 2006.
Dr Karl Felix Wolff drzéhlt a Vólkssåge ibrn Oswald von Wolkenstein. Af ladinisch hoaßt sie „Man de fyèr“ (Eisenhand). A Wåhrsågərin håt in seinr Muatr vourausgsågg, dass ihr Pua, dr Óswalt, a groaßr Séngr sein wert, åbr er wert nia an Friedn unt Glick håbm. Wénn er sich åbər nét mit dr Musig peschäftign tat, wuret sei Lébm fein unt gemiatlich. Die Muatr håt as Kint draufhin in Grédntål einitrågn zu die Ganes, dé ihm die Hånt vrzaubrt håbm, ass er nimmr spieln kénnt håt. A wundrscheans, eignårtigs Madl, einglich an Elfe, dé sei Liabschte gwésn isch, håt Jåhre spétr in Zaubr va ihm gnummen, isch zugleich åbr aa in Ertpódn vrschwuntn, weil er zu naigrig gwésn isch unt nåch ihrn Nåmen gfórscht håt. Sie håt ihm a Harfn gschénkt unt er håt nåch ihrn Vrschwintn drauf wundrpår zu spieln ångfången. Dr Óswalt isch an oanmåligr Musikr gwortn. Sei gånzes Lébm isch er åbr unruhig gwésn unt viel in dr Welt umrgroast. Er håt nia in Friedn fir sein Herz gfuntn. Dolomitensagen; van Karl Felix Wolff
Gepórn in Karlstadt / Karlovac in Kroatien, wó sei Våter, an éstreichischer Schlesier, als Offiziêr stazioniêrt gwésn isch. Sei Muater isch an Oanspergerin gwésn. Va sein zweitn Lébnsjåhr wék isch er in Pózn aufgwåxn. Als Pursch håt er sich mit verschiedne Wissnschåftszweige peschéftigg, in Perlin håt er sich zun Schurnalist auspildn glåssn. Er isch in Erstn Weltkriag einperuafn gwórtn. 1966 isch er in Pózn gstórbm. Als Kint isch er amål léngre Zeit krånk gwésn. In deer Zeit håt’n a Frau ausn Fleimstål pflégg unt ihm viel Gschichtn unt Sågn derzéhlt. Vielleicht håt sel in Ausschlåg gébm, dass sich der Karl Felix spéter a gånzes Lébm lång in der Sågnfórschung verschriem håt. Er isch viel in die ladinischn Téler umanåntgwåndert unt håt die Lait iber die Vólkssågn ausfrågg, dé ihmenen pekånnt sein. Es isch óft passiêrt, dass die Lait mit die Gschichtn nét auserruckn håbm gwéllt, vielleicht weil er fir ihmene a Frémer gwésn isch óder weil ihmenen die åltn Sågn nét gånz ernst firkémmen sein. Verschiedne Lait håbm ihm jeweils åndre Versiónen va die Gschichtn derzéhlt. Er håt dé Sågn zsåmmgmischt unt selber ergénzt. Déswégn håbm-en a Toal Vólkskundler als Wissnschåftler nét ernst gnummen. Er håt åber in groaßn Verdeanst,
Der Oswald von Wolkenstein isch a Séngr unt Dichtr gwésn. Gepórn 1377 wåhrscheinlich in Puschtrtål, gschtórbm 1445 in Meran, pegråbm in Nuistift pa Prixn. Er isch ålm mit oan Aug dårgstéllt. Es hoaßt, er hétt als Kint pan Spiel an Aug vrlórn. Studien an sein Schedl håbm åbr ergébm, dass die Misspildung natirlich sein sóll. Dr Óswald isch an Åbntairer gwésn unt viel manåndrgroast. Schón mit zéhn Jåhr isch’r va drhoam åghaut. Nåch oagne Ångåbm isch’r in Litauen, in dr Tirkei, Tatarei, in Spanien, af Kreta unt pan schwårzn Mér gwésn. In dr erschtn Zeit håt’r an Rittr pegleitet. 14 Jåhr lång isch’r wék gwésn. Wénn’r wiedr drhoam gwésn isch, håt die Anna Hausmann in dr Liab a wichtige Rólle gspielt. 1414 isch’r mit Låndesfirscht Friedl unt mit’n Pischof nåch Kónschtanz zun Konzil gfåhrn. Er isch når åbr zun Kénig Sigismunt in Deanscht gången, wås in die oan zwoa nét passt håt. Als Diplomat isch’r nåch Énglånt, Pórtugal unt Nórdafrika kémmen. Dr Óswalt isch viel in unsaubre Måchnschåftn vewicklt gwésn. 1417 håt’r die Margarethe von Schwangau gheiratet, mit ihr finf Puabm unt zwoa Gitschn ghåp. Die Ehe isch nét gråd glicklich gwésn, weil er an unpsténdigs Lébm gfiahrt håt. Hait,
Sprich Pärndréck. Dés isch in siddaitschn Raum épes Siaßes, dés aus Lakritze gmåcht wert. Man kriaggs meistns in Fórm va schwårze Stanglen óder Pandlen zu kafn. Die schwårze Fårb ståmmp nét van Lakritznsåft. Penånnt isch’r nåch’n Karl Bär, der Lizénzinhåber fir Lakritznprodukte gwésn isch. In Deitschlaund wiad des Zeig hauptsächlich im Norden konsumieat, im Siidn weniga. In Estareich frisst des Klump koa Mensch ned, des kaun ma statistisch vagessn.
As Poan isch a Toal van Stitzsistém in Kérper van Méntsch unt va viele Viecher. As isch a Toal van Schggelett. Pestånttoale sein organische Materialien unt Kålch. Die Insektn unt die Schneggn håm z. B. koane Poaner. Unter Poandl (Diminutiv) versteaht man måncherórts die hértn Kern va die Stoanfrichte (Pferscher, Marilln, Zwéschpm, Schleachn, Kerschtn), aa die Kern va die Dattlen usw. Commons: Knochen – Sammlung vo Buidl, Videos und Audiodateien Osteoporose: Stoffwechsel der Knochen elektronenmikroskopische Bilder von Knochen Informationen der American Society for Bone and Mineral Research (engl.) Bibliographie
Als Prénnete Liab werdn in Tiról mehrere gezichtete Årtn aus der Gåttung "Pelargonie" pezeichnt. Die Prénnetn Liab werdn haupsächlich af die Fénsterprétter unt Sólder (Palkóne) als Schmuck hingstéllt. Dés isch vielerórts in alpinen Raum der Prauch. Der Nåmen passt am péstn fir die roatn Sórtn, dé viel ghåltn werdn; es gip åber aa rósaroate unt weiße Sórtn. A Toal Leit sågn derzua aa Geranie óder Zimmergeranie. Commons: Pelargonien (Pelargonium) – Sammlung vo Buidl, Videos und Audiodateien Clemens Alexander Wimmer: Pelargonien: Übersehene Orangeriepflanzen. Geophytische Pelargonien bei der Pacific Bulb Society. (engl.)
◄ | 8. Jahrtausend v. Chr. | 7. Jahrtausend v. Chr. | 6. Jahrtausend v. Chr. | ► Easchte menschlich Spurn in Mesopotamien Adaste Menschnfunde in Südamerika (Chile) Darstellungen von Tänzen Nachweis vo künstlichn Schädlöffnungen mid Stoawerkzeug Früheste Gegnständ aus Keramik und Metall
Unter Lommer versteaht man in untern Sidtiróler Étschtål, in Eisåcktål unt untern Pustertål an Stoanhaufn unterhålb van an Perg. In die sidlichn Stubaier Ålpm hoaßt’s Gelomer. In Vinschgau unt in Toale van Óberinntål sågg man Gånde, in éstlichen Pustertål Maure, in der Gégnt um Innsprugg Raisa. (Tirolischer Sprachatlas von Egon Kühebacher). Die Låmmer (oder Lómmer) pesteaht ausn Material, wås in Lauf va die Jåhrtausende van Perg ågepróchn isch. Låmmer håt toalweis an negativn Peigschmåck, weil dés an unfruchtpårs Gelénde isch; friaher (wénns nó koa gréglte Åpfållpeseitigung gébm håt) håt man zem as ålte Glump hingwórfn. Die Fåchlait wissn nét genau, va wó dés Wórt her kimmp. Egon Kühebacher z. B. moant, der Ursprung geaht af a Zeit vór die Rémer zrugg (rätisch?).
Der Luter isch in Tiról unt Kärntn die Pezeichnung fir a Zwischnprodukt pan Schnåps Prénnen (Destilliern). Dés wås in als ersts van Tåmpf auserrinnt, isch der Luter. Hait dénkt man unmittlpår an Martin Luther (Volksetymolgie?), der in die vergångenen Jåhrhunderte a Feintpilt gwésn isch. Åber vielleicht kimmp dés Wórt va mittlhoachtaitsch „luter“ (klår).
In poarischn Språchraum isch as Maisl a Poan, dés sich am Ellpógn pefindet. Normalerweis kriagg’s weanig Peåchtung; wénn’s amal verlétzt wert, kånn uns der Årzt sågn, dass dés der „Musikantenknochen“ isch. Håt dés épes mit Maisl (als Diminutiv va Maus) zu tean? War nét ausgschlóssn. As Wórt „Muskel“ z. B. kimmp va lateinisch „musculus”, des isch der Diminutiv va “mus” (Maus).
In Sidtiról sein die italienischn Gendarmen (Carabinieri) zuasténdig fir der Sicherheit in der Gemeinde. Der Mareschallo (ital. maresciallo) isch der Schéf in der Carabinieristazión va jeder Gemeinde. Man kånn dés mit „Polizeimoaster“ ibersétzn. An Mareschallo gip’s aa pan italienischn Militär. Er zéhlt zu die Unteróffizier. Dés isch insófern intressant, weil der Sidtiróler då an italienischs Wórt in sein Wórtschåtz aufgnommen håt, dés eigntlich ausn Taitschn kimmp: althoachtaitsch marah = Róss althoachtaitsch scalc = Knecht. Der Marschall håt also urspringlich in Róssståll gårbeitet. Aus taitsch marahscalc håbm die Franzósn maréchal gmacht, die Italiener håbm as franzésische Wórt ibernummen unt wieder a pissl veréndert.
Die Mur isch in Sidtiról die Frucht va der Prompeerstaud. In Kärntn hoaßt sie aa Murn. Dés wert aus italienisch mora (gleiche Pedeitung) ibernummen sein. In Sidn va Sidtiról versteaht mån unter Mur aa die Frucht van Maulpeerpam, dén man Murpam hoaßt. Der Murpam isch in der Gegnt friaher fir der Seidnraupmzucht gsétzt gwurtn (z. B. in Tramin). Außerhalb van Poarischn Språchraum sågg man in Pfälzischn „Moren“ fir die Prompeern. Då wert’s ausn franzésischn „mûre“ kémmen. As taitsche Wórt Brombeere kimmp va ålthoachtaitsch braam (Dornstrauch). Commons: Mur – Oibum mit Buidl, Videos und Audiodateien
Die Ribislen, dt.: Johannisbeere(n) (Ribes), sein verhólzte Staudn mit schmåckhåfte Frichte; dé kénnen schwårz óder roat sein. Sie werdn kultiviert. Die Årt „Ribes petraeum“ unt åndre kémmen in Mittleurópa a wilt vór. Die Pezeichnung isch in poarischn Språchraum verproatet unt geaht af der lateinischn Årtpezeichnung „Ribes“ zrugg.
Als Såltner werd in die Weinpaugégetn va Sidtiról der Weinpergwächter pezeichnt. Hait isch der Peruaf lei mehr va histórischn Interesse. Der Såltner isch kurz vór der Reife va die Weimer (Traubm) in die Weingiater umanånd gången, dass neamet die Weimer stiehlt. Ursprung van Wórt: lateinisch saltuarius (Flurhüter). Såltner 1 Såltner 2
As Gerät, mit dén man friaher in Såft va die Weimer (Traubm) auspresst håt, hoaßt in Sidtiról unt aa driberausi Tórggl. Je nåch der Ménge, wås zu pressn isch, kånn die Tórggl mehrere Meter lång sein. In die Weinpaugepiate pan Rhein sågg man derzua Kelter, Trotte (alemannisch) óder Weinpresse. Ursprung van Wórt: lateinisch torquere (drahnen, nhd. drehen).
Unter Tschurtschn versteaht mån in Nordtiról, Sidtiról unt Kärntn die Zåpfn va die Nådlpam. Die Tschurtschn entwicklen sich aus die weiblichn Pliĕtnstént unt enthåltn af die Schuppm die Såmen. Die Faichtn unt Tånnen håbm léngliche Tschurtschn, die Larchn, Latschn unt Férchn kurze. Pa die Tånnen, Larchn unt Zédern schaugn sie auwärts, pa die Faichtn héngen sie åwärts. Pa die Tånnen fålln die Schuppm schón afn Pam å, pa die Faichtn fållt die Tschurtsch gånzer å, déswégn fintet man afn Pódn koane Tånnentschurtschn. Pa die Tschurtschn va die Férchn kann man guat peóbåchtn, wie die Schuppm augeahn, wénns truckn wert, unt zua, wénn die Tschurtsch nåss wert. Die Tschurtschn va der exotischn Tränenkiefer sein auffållend lång, dé va der Schirm-Pinie (Pinus pinea) enthåltet die pekånntn Pinóli, die Såmen va die Zirbm (Pinus cembra) wern aa óftrmål géssn („Zirbesnisslen“). Die Zipressn sein aa Nådlpam, håm åber koane richtign Tschurtschn, die Kranawetn unt die Eibm schón går nét. Die Tschurtschn kånn man fir Pastlårbeitn verwéntn. Dé va die Ferchn fangen schnell Fuier unt sein déswégn zun Fuier måchn geeignet. In Trentino (italienischer Språchraum] isch derfir die Bezeichnung ciorciola (såg: tschortschola), in Slowenien ĉorź (såg: tschortsch) in Verwéndung. Es gip die Vermuatung, dass as
De Listn gibt oan Iwablick iwa de 25 Stodbeziak vo Minga. Nr.: is de Schlisslnumma vom Stodbeziak Name: is da Nam vom Stodbeziak Beziakstei: san de Beziakstei vo oam Stodbeziak Vor da Neieinteilung wor Minga in de foigandn 41 Stodbeziak gliadat: Oidstod (oid) Max-Joseph-Platz (oid) Angaviatl (oid) Sendlinga Straß (oid) City-Beziak Maxvorstod - Universitätsviatl Maxvorstod - Kiniplatz Maxvorstod - Josephsplatz Marsfejd Wiesnviatl Isarvorstod - Schlochthausviatl Isarvorstod - Glockenbachviatl Isarvorstod - Deitsches Musäum Lechl Haidhausn (alt) Haidhausn-Süd Au Obergiasing Oidtobagiasing Fasangoarten Untagiasing-Harlaching Untagiasing Harlaching Sendling Schwanthalahäh Neihausn - Obawiesenfejd Schwabing - Freimann Schwabing-Ost Freimann - Oide Hoad Neihausn - Nymphnburg estli westli Thoikircha - Obasendling - Forstnriad Thoikircha - Prinz-Ludwigs-Häh Obasendling Forstnriad - Fiastnriad Loam Schwabing - West Muibertshofa - Am Hoad Schwabing-Nord Muibertshofa Am Hoad Neihausn - Moosach Aißare Dachaua Straß Moosach Bogenhausn Bognhausn Obafähring Daglfing - Denning Ramasdorf - Perlach Ramasdorf Perlach und Neiperlach Woidperlach Berg am Loam Trudering Oidtrudering - Riem Goartnstod Trudering Woidtrudering Fejdmoching - Hosnbergl Fejdmoching Hoadhof - Lerchenau - Hosnbergl Ludwigsfejd Woidfriedhofviatl Pasing Villenkolonie I und II Oid-Pasing Soin Obamenzing Allach - Untamenzing Allach Untamenzing Aubing Aubing Neiaubing Lochhausn - Langwied 'sidlich vo da Bohlinie neadlich vo da Bohlinie Hadan Listn vo de Minagara Stodtei
In der Listn untn sein ålte unt nuiere Pezeichnungen fir Verwånte aus Nord-, Sid- unt Ósttiról aufzéhlt. Es isch nét méglich zu sågn, wia óft die åltn Pegriffe in a Toal Órte nó praucht wern; sie sein toalweis aus der Literatur va Mitte 20. Jåhrhundert. Sicher wern hait viele Pezeichnungen aus der Hoachspråch gnummen unt lautlich in Dialekt ånpasst. Só hoaßt’s hålt zun Peispiel Ounkl stått „Onkel“. Tata (Kaltern), Tatta (Raum Bozen), Tati (Paznaun), Tatte (Ötztal, Kartitsch), Tate (Virgen), Fåtr (Kaltern), Foutr (Auer), Fouto, Atte (Defreggental), Fota (Villgraten, Virgen), Foto (Abfaltersbach), Natte (oberes Ötztal): Vater Müeta (Matrei il O.), Muito (Villgraten), Muatr (Kaltern), Müetta (Matrei i. O.), Müta (Defereggen), Mama (Kaltern, 1. Silbe betónt), Mamma (Raum Bozen), Mamme (Matrei i. O.): Mutter Kindsmensch (St. Johann i. T.): Mutter eines unehelichen Kindes Åltvåda, Åltmuada (Unterinntål), Altvåtr, Åltmüetr (Zillertal): Brautvåter, Brautmuater Schlutto (Ahrntal): Brautmuater Éltrn / Kindr: Eltern / Kinder Gitsch (Überetsch), Giitsche (Ahrntal), Madl, Diĕrn, Deandl, Diandl, Deandall, Tóchtr, Tóchto: Tochter Tochta (Defreggental): die éltigste Tóchter in Haus Banklgitsche (Strassen): Tochter, die den Hof erbt Püi (Ahrntal), Pua (Überetsch), Pui (Sillian), Pue, Pui, Soan (Stubai), Suun (Kaltern): Sohn Gschwischtrt (Kaltern), Gschwischta: Geschwister Pruadr, Pruido / Schwéschtr, Schwéschto: Bruder / Schwester Neene
Weimer hoaßt in die Sidtiróler Wenpaugepiate der Fruchtstånt va der Weinréb (af hoachtaitsch „Weintraube“). As Schkelett hoaßt man die „Pratsch“ (hoachtaitsch Kamm), drån héngen die Kern (Weimerkern). Man terf dés nét verwéchslen: dialektal „Kern“ isch nét der Såmen, sóndern die „Beere“, in der sich die Såmen pefintn. Pan Kern auswéndig umer isch der Pålg. Der Seitnzweig (zåmp Kern) van Weimer hoaßt Traschggala. Der Sidtiróler Weinpauer unterscheidet roate Weimer unt Weißweimer. Zåpfmweimer sein Weimer mit groaße Kern, dé géssn wern, nét fir Weinproduktión verwéndet. Die Erperweimer hoaßn af hoachtaisch „Erdbeertrauben“, wern normalerweis aa nét zu Wein gmåcht, sein in der Sidtiróler Produktión nét va Pedaitung. Die Ernte va die Weimer isch as Wimmen (Weinlese). Die gmóstetn (zerschtåmpftn) Weimer gébm die Pråschggl óder Pråstl (Gmoasch). Haitzutåg werdn die Weimer nimmer héndisch gmóstet. Die Weimer håbm va 14 pis 21 Prozént Zugger. Sie sein je nåch Sórtn åp Mitte Setémer reif.
Der Zeltn isch in Tiról a Weihnachtsgepäck. Er enthåltet viel Frichte unt Nussn, Måndlen unt weanig Toag. Af der Óberseit wert er óft mit Nussn unt kandierte Frichte schean verziart. Der Zeltn isch gånz siaß unt kaloridnreich. Weiters isch er lång håltpår; man kånn-en månchmål sógår nó um Oastern éssn. Verwåndter Artikl: Kletznbrot